CELEX: 62020CA0197
Language: el
Date: 2021-10-28 00:00:00
Title: Συνεκδικασθείσες υποθέσεις C-197/20 και C-216/20: Απόφαση του Δικαστηρίου (ένατο τμήμα) της 28ης Οκτωβρίου 2021 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — KAHL G.m.b.H. & Co. K.G. (C-197/20) και C. E. Roeper GmbH (C-216/20) κατά Hauptzollamt Hannover (C-197/20), Hauptzollamt Hamburg (C-216/20) (Προδικαστική παραπομπή – Τελωνειακή ένωση – Κοινό δασμολόγιο – Δασμολογική κατάταξη – Συνδυασμένη Ονοματολογία – Δασμολογικές διακρίσεις 1521 90 91 και 1521 90 99 – Ερμηνεία των επεξηγηματικών σημειώσεων σχετικά με τη δασμολογική διάκριση 1521 90 99 – Κεριά από μέλισσες τα οποία υποβλήθηκαν σε τήξη και εκ νέου στερεοποίηση πριν από την εισαγωγή τους)

3.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 2/8
            
         
      Απόφαση του Δικαστηρίου (ένατο τμήμα) της 28ης Οκτωβρίου 2021 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — KAHL G.m.b.H. & Co. K.G. (C-197/20) και C. E. Roeper GmbH (C-216/20) κατά Hauptzollamt Hannover (C-197/20), Hauptzollamt Hamburg (C-216/20)
      (Συνεκδικασθείσες υποθέσεις C-197/20 και C-216/20) (1)
      
      (Προδικαστική παραπομπή - Τελωνειακή ένωση - Κοινό δασμολόγιο - Δασμολογική κατάταξη - Συνδυασμένη Ονοματολογία - Δασμολογικές διακρίσεις 1521 90 91 και 1521 90 99 - Ερμηνεία των επεξηγηματικών σημειώσεων σχετικά με τη δασμολογική διάκριση 1521 90 99 - Κεριά από μέλισσες τα οποία υποβλήθηκαν σε τήξη και εκ νέου στερεοποίηση πριν από την εισαγωγή τους)
      (2022/C 2/10)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Hamburg
      
         Διάδικοι στην υπόθεση της κύριας δίκης
      
      KAHL G.m.b.H. & Co. K.G. (C-197/20) και C. E. Roeper GmbH (C-216/20)
      
         κατά
      
      Hauptzollamt Hannover (C-197/20) και Hauptzollamt Hamburg (C-216/20)
      
         Διατακτικό
      
      Η Συνδυασμένη Ονοματολογία που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον εκτελεστικό κανονισμό (ΕΕ) 1101/2014 της Επιτροπής, της 16ης Οκτωβρίου 2014, και με τον εκτελεστικό κανονισμό (ΕΕ) 2015/1754 της Επιτροπής, της 6ης Οκτωβρίου 2015, έχει την έννοια ότι τα κεριά από μέλισσες τα οποία υποβλήθηκαν σε τήξη, κατά την οποία αφαιρέθηκε μηχανικώς από αυτά ένα μέρος ξένων σωμάτων, στη συνέχεια δε στερεοποιήθηκαν σε μορφή όγκων ή πλακών, εμπίπτουν στη δασμολογική διάκριση 1521 90 99 της εν λόγω ονοματολογίας, η οποία αφορά τα «[ά]λλα» κεριά, και όχι στη δασμολογική διάκριση 1521 90 91 αυτής, η οποία αφορά τα «[α]κατέργαστα» κεριά.
      
         (1)  ΕΕ C 279 της 24.8.2020.